《挽湖广副使溺没洞庭湖》
明代·张弼

昨夜俄闻精卫号，思君双泪湿青袍。两间正气归鱼腹，一线孤青托凤毛。

端什有人投角黍，清明无土奠香醪。扁舟重过湖南道，忍对湘流读楚骚。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。